लखनऊ। मोहनलाल गंज पुलिस ने आज एक ऐसी महिला जालसाज को उसके दो साथियो के साथ गिरफ्तार किया है जो पुलिस की वर्दी पहन कर न सिर्फ लोगो को डराती धमकाती थी बल्कि वर्दी के रौब मे चेकिंग के नाम पर भी गाड़िया रोक कर वसूली करती थी, मोहनलाल गंज पुलिस ने आज सुबह इस फर्जी महिला इन्स्पेक्टर को उसके दो साथियो के साथ फुलवारी मोड़ के पास से उस समय गिरफ्तार किया जब वो गाड़िया रोक कर चेकिंग कर रही थी। मोहनलालगंज के फुलवारी तिराहे के पास महिला इन्स्पेक्टर द्वारा वाहनो से की जा रही चेकिंग की खबर सुन कर जब मोहनलालगंज पुलिस मौके पर पहुॅची तो फर्जी महिला इन्स्पेक्टर ने मोहनलालगंज पुलिस को अर्दब मे लेते हुए अपने आपको अमेठी कोतवाली का कोतवाल बताया।